Dzelzs Vilks - Vikipēdija

# Dzelzs Vilks

### Vikipēdijas raksts

Dzelzs Vilks
Galvenā informācija
Izcelsmes vieta | Rīga, Latvija
Žanrs | Death metal Alternatīvais roks Rokmūzika Folkmūzika Instrumentālā mūzika
Darbības gadi | 1991-pašlaik
Izdevējkompānija | Upe
Mājas lapa | dzelzsvilks.lv
Dalībnieki
Juris Kaukulis Armands Butkevičs Kaspars Tobis Mārcis Judzis

Dzelzs Vilks ir latviešu mūzikas grupa, kas izveidota 1991. gadā. Grupa pārsvarā spēlē alternatīvo rokmūziku, taču ir izdevuši arī folkmūzikas un instrumentālās mūzikas albumus. 2004. gadā "Dzelzs Vilks" saņēma divas Latvijas Mūzikas ierakstu gada balvas par labāko rokmūzikas albumu un dziesmu.

Deviņdesmitajos gados "Dzelzs Vilks" bija viena no latviešu pagrīdes alternatīvās mūzikas grupām, taču plašākai publikai viņi nebija pazīstami. Šajā laika posmā tika izdoti divi albumi - 1995. gadā "Mirušās kaijas", savukārt 1998. gadā "Palodze".

Par grupas izrāviena brīdi var uzskatīt 2001. gadu, kad tika izdots albums "Lai arī tu būtu ar mani". Albums tika nominēts Gada balvai kā gada labākais roka albums, savukārt dziesma "Vēlreiz" tika izvirzīta nominācijā labākā roka dziesma. Dziesmai "Vienas nakts meitene" tika uzņemts arī videoklips.

2003. gadā klajā nāca ceturtais albums "Ļauj man tevi", kas guva vēl lielākus panākumus nekā iepriekšējais. Arī šis albums tika nominēts Gada balvai kā labākais roka albums, savukārt dziesmas "Ļauj man tevi" un "Kāds ir tavs vārds" tika izvirzītas labākās dziesmas titulam. Labus panākumus radio staciju topos guva arī citas šī albuma dziesmas: "Pret sienu", "Pilsēta naktī", kā arī Zigmara Liepiņa "Tā es mīlu".

2004. gada nogalē tika izdots nākamais albums "Manās mājās sieviešu nav", kas tika atzīts par 2004. gada labāko rokmūzikas albumu Latvijā. Šī albuma vadošā dziesma "Tev oranži mati" uzvarēja Gada balvā nominācijā labākā roka dziesma, kā arī kļuva par pirmo un pagaidām vienīgo grupas nr. 1 dziesmu Latvijas Mūzikas topā.[1] Arī nākamais šī albuma radiosingls "Skaiti līdz trīs" guva labus panākumus topos. Šai dziesmai arī tika uzņemts videoklips.

Turpinājumā "Dzelzs Vilks" nodevās muzikālajiem eksperimentiem, 2005. gadā izdodot folkmūzikas albumu "Kur vakara zvaigzne lec", kas tika izvirzīts Gada balvai kā labākais mūsdienu tautas mūzikas albums. Eksperimenti turpinājās un 2006. gadā klajā nāca grupas pirmais instrumentālās mūzikas albums "Kad pūcei aste ziedēs", kura dziesmas tika rakstītas deju izrādei "Kad pūcei aste ziedēs jeb halucinogēnās dejas". 2006. gada otrajā pusē "Dzelzs Vilks" sāka darbu pie astotā albuma. Jaunais albums "Sārtā rītausma" klajā nāca 2007. gada martā.

## [izmainīt šo sadaļu] Diskogrāfija

- Mirušās kaijas (1995)
- Palodze (1998)
- Lai arī tu būtu ar mani (2001)
- Ļauj man tevi (2003)
- Manās mājās sieviešu nav (2004)
- Kur vakara zvaigzne lec (2005)
- Kad pūcei aste ziedēs (2006)
- Sārtā rītausma (2007)

## [izmainīt šo sadaļu] Ārējās saites

- Grupas oficiālā mājas lapa

## [izmainīt šo sadaļu] Atsauces

1. ↑ [1]

Saturs iegūts no "http://lv.wikipedia.org../../../d/z/e/Dzelzs_Vilks_3b1e.html"

Kategorijas: Death metal grupas | Latvijas mūzikas grupas | Latvijas smagā metāla grupas

##### Views

- Raksts
- Diskusija
- Pašreizējā versija

##### Meklēt